Kangasniemen kunnanvaltuusto on 8.6.2020 päätöksellään § 20 päättänyt käynnistää uudelleen kouluverkkoselvityksen. Kangasniemen kunta avaa kunnan kouluverkkoon ja sen mahdollisiin muutoksiin liittyen kuntalaiskyselyn. Kyselyn linkki löytyy kunnan kotisivulta [www.kangasniemi.fi](http://www.kangasniemi.fi). Kysely on avoin Kangasniemen kuntalaisille. Kyselyyn voi myös vastata torilla kunnan matkailuinfossa sekä kunnan kirjastossa. Matkailuinfo palvelee kesä-elokuussa ma-pe klo 9-16 ja lisäksi heinäkuussa la klo 10-14. Kirjasto palvelee 1.6.-31.8. arkisin kello 11-18.

Kouluverkkoselvitykseen liittyvään kyselyyn voi vastata 25.6.2020 - 31.8.2020 välisenä aikana. Kuntalaisille järjestään yleinen kuulemistilaisuus kouluverkosta ja siitä saadusta palautteesta maanantaina 14.9.2020 klo 17:00 alkaen Kunnantalon Kangasniemi-salissa, Otto Mannisen tie 2:ssa. Tilaisuutta on mahdollisuus seurata Internetistä.

Kangasniemen kunnanvaltuusto käsittelee kouluverkkoa syyskaudella 2020 ja päättää siihen liittyen mahdollisista muutoksista kouluverkon laajuudesta ja näin ollen mahdollisista kyläkoulujen lakkauttamisista.